เรื่องร้องเรียน (กีดขวาง,ความสะอาด,ความปลอดภัย,จราจร,ถนน) วันที่ 2022-10-26 18:40:33 — แขวงถนนนครไชยศรี เขตดุสิต กรุงเทพมหานคร
มีรถยนต์ของบ้านประตูสีเขียวในซอย (บ้านเลขที่ 5/22 และ 5/23 ถนนเศรษฐศิริ แขวงถนนนครไชยศรี เขตดุสิต กรุงเทพมหานคร 10300) มาจอดขวางทางเข้า-ออก ถนนหน้าปากซอย รายละเอียดรถยนต์ : รถยนต์ทะเบียน 8กร5173 กรุงเทพมหานคร ยี่ห้อ Toyota สีบรอนซ์ทอง มาจอดขวางทางเข้า-ออก ถนนหน้าปากซอย เป็นประจำในช่วงกลางวันและกลางคืน ทําให้ถนนหน้าปากซอยแคบลง การจราจรติดขัดและก่อให้เกิดอุบัติเหตุจากรถยนต์ที่เลี้ยวเข้าซอยต้องชะลอความเร็วเนื่องจากมีรถจอดขวางถนนทางเข้าซอยทำให้ถนนทางเข้าซอยแคบลงมาก และรถยนต์ที่เลี้ยวเข้าซอยต้องชะลอความเร็วลดความเร็วกระทันหันทำให้รถยนต์หรือรถจักรยานยนต์ที่ขับตามมาอาจเบรกไม่ทันส่งผลให้เกิดอุบัติเหตุการชนท้ายเกิดขึ้น 
รวมทั้งการจอดขวางทางเข้า-ออก ถนนหน้าปากซอย เป็นประจำในช่วงกลางวันและกลางคืน ทําให้ถนนหน้าปากซอยแคบลง หากเกิดเหตุฉุกเฉินขึ้น เช่น เหตุเพลิงไหม้รถยนต์ที่จอดขวางอาจไม่สามารถเคลื่อนย้ายออกได้ทัน ส่งผลอาจก่อให้เกิดความเสียหายอย่างมากเนื่องจากรถดับเพลิงไม่สามารถเข้าดำเนินการดับเพลิงที่อาจเกิดอัคคีภัยหรือเหตุเพลิงไหม้ได้อย่างทันท่วงที รวมทั้งกีดขวางรถพยาบาลหรือรถกู้ภัยหากเกิดเหตุฉุกเฉินขึ้นกับบ้านแต่ละหลังที่ต้องใช้ถนนปากทางเข้า-ออกซอยดังกล่าว ตาม Location ที่ได้แจ้งไว้แล้ว จึงขอความกรุณา กรุงเทพมหานครและสำนักงานเขตดุสิตได้โปรดใช้อํานาจตามมาตรา 39 ประกอบมาตรา 46 แห่ง พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ.2535และกฎหมายและระเบียบอื่นของกรุงเทพมหานคร  สั่งการให้เจ้าหน้าที่ทําการย้ายรถยนต์ดังกล่าวรวมทั้งรื้อถอนสิ่งกีดขวางถนนทางเข้า-ออก หน้าปากซอยดังกล่าวโดยเร็วเพื่อป้องกันอุบัติเหตุและป้องกันการจอดรถกีดขวางรถดับเพลิง รถพยาบาล และรถกู้ภัย ในกรณีที่เกิดเหตุอัคคีภัยหรือเหตุฉุกเฉินอื่นๆ
แม้ถนนหน้าปากซอยจะเป็นที่ดินส่วนบุคคลโดยเป็นมีเจ้าของบ้านทุกหลังในซอยเป็นเจ้าของร่วม มีประเด็นที่ต้องวินิจฉัยก่อนว่า ที่ดินบนถนนทางเข้า-ออกปากซอยดังกล่าว เป็นถนนและที่สาธารณะ ตามมาตรา 4 แห่ง พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ.2535 หรือไม่? ศาลปกครองสูงสุดได้เคยวินิจฉัยกรณีลักษณะเดียวกันนี้ ดังนี้
โดยมาตรา 4 แห่ง พ.ร.บ. ดังกล่าวซึ่งได้นิยามความหมายของคําว่า “ที่สาธารณะ” ว่าหมายรวมถึง
ถนน และให้ความหมายของคําว่า “ถนน” ว่าหมายรวมถึง ถนนส่วนบุคคลซึ่งเจ้าของยินยอมให้ประชาชน
ใช้เป็นทางสัญจรได้  และห้ามมิให้ผู้ใดตั้ง วาง หรือกองวัสดุใดๆ บนถนน เว้นแต่กระทําในบริเวณที่
เจ้าพนักงานท้องถิ่นหรือพนักงานเจ้าหน้าที่ประกาศกําหนดด้วยความเห็นชอบของเจ้าพนักงานจราจรหรือ
ได้รับอนุญาตเป็นหนังสือ (มาตรา 19 และมาตรา 39 แห่ง พ.ร.บ.เดียวกัน) ฉะนั้น เมื่อที่ดินของถนนหน้าปากซอยและที่ดินในซอยในส่วนที่เป็นถนนใช้สัญจรร่วมกัน มีลักษณะเป็นถนนและที่สาธารณะ ผู้ว่าราชการกรุงเทพมหานครและผู้อำนวยการสำนักงานเขตดุสิตย่อมมีอํานาจดําเนินการตามกฎหมายในการรักษา
ความสะอาดและความเป็นระเบียบเรียบร้อยของบ้านเมืองอันเป็นเจตนารมณ์ของกฎหมายฉบับดังกล่าวได้ 
ประเด็นนี้ศาลปกครองสูงสุดเคยมีคำวินิจฉัยว่า เมื่อประชาชนที่อยู่อาศัยในบริเวณซอยได้ใช้ประโยชน์ถนนซอยที่พิพาทในการสัญจรไปมาไม่น้อยกว่า 20 ปีจนกระทั่ง
ได้มีเจ้าของบ้านประตูสีเขียว (บ้านเลขที่ 5/22 และ 5/23 ถนนเศรษฐศิริ แขวงถนนนครไชยศรี เขตดุสิต กรุงเทพมหานคร 10300) นำรถยนต์ทะเบียน 8กร5173 กรุงเทพมหานคร ยี่ห้อ Toyota สีบรอนซ์ทอง มาจอดขวางถนนปากทางเข้า-ออกซอยทําให้ซอยแคบลง จึงเป็นที่ประจักษ์ว่าประชาชนได้ใช้ถนนซอยดังกล่าวเป็น
ทางสัญจรไปมาเหมือนดังเช่นถนนสายอื่นซึ่งเป็นสาธารณสมบัติของแผ่นดิน และมีการใช้ประโยชน์ติดต่อกัน
เป็นเวลานานเกินกว่า 10 ปี ดังนั้น จึงขอความกรุณา กรุงเทพมหานครและสำนักงานเขตดุสิตได้โปรดใช้อํานาจตามมาตรา 39 ประกอบมาตรา 46 แห่ง พ.ร.บ.รักษาความสะอาดและความเป็นระเบียบเรียบร้อยของบ้านเมือง พ.ศ.2535และกฎหมายและระเบียบอื่นของกรุงเทพมหานคร  สั่งการให้เจ้าหน้าที่ทําการย้ายรถยนต์ดังกล่าวรวมทั้งรื้อถอนสิ่งกีดขวางถนนทางเข้า-ออก หน้าปากซอยดังกล่าวโดยเร็วเพื่อป้องกันอุบัติเหตุและป้องกันการจอดรถกีดขวางรถดับเพลิง รถพยาบาล และรถกู้ภัย ในกรณีที่เกิดเหตุอัคคีภัยหรือเหตุฉุกเฉินอื่นๆ
จึงเรียนมาเพื่อโปรดพิจารณาดำเนินการโดยด่วนต่อไปและโปรดได้แจ้งผลการดำเนินการให้ผู้แจ้งทราบโดยเร็ว จักขอบคุณยิ่ง